

Euran yhteiskoulun lukuvuositiedote

2023 - 2024

**SISÄLTÖ**

1. Rehtorin puheenvuoro
2. Henkilökunta
3. Opettajat ja ohjaajat
4. Koulun tavat
5. Luokat, luokanvalvojat ja kotiluokat
6. Oppiaineiden lyhenteet ja tuntimäärät
7. Liikunta
8. Oppilaanohjaus
9. Oppilashuoltoryhmä
10. Tukiopetus
11. Erityisopetus
12. Parkki
13. Poissaolot
14. Myöhästymiset
15. Kasvatuskeskustelut, jälki-istunnot ja laiskanläksyt
16. Terveydenhuolto
17. Perhepalvelut
18. Oppilaskunta ja tukioppilastoiminta, koulunuoriso-ohjaaja
19. Kodin ja koulun yhteistyö
20. Kirjasto
21. Arviointi
22. Järjestyssäännöt
23. Tärkeitä päivämääriä

**1. REHTORIN PUHEENVUORO**

Euran yhteiskoulussa opiskelee kuluvana lukuvuonna 374 oppilasta. Heidän kanssaan työskentelee 40 opettajaa ja 5 koulunkäyntiohjaajaa sekä parikymmentä muuta aikuista.

Saamme aloittaa tämän lukuvuoden ilman poikkeusjärjestelyjä pandemia- ja remonttivuosien jälkeen. Pystymme nyt keskittymään koulun perustehtävään eli tukemaan oppilaitamme saavuttamaan sellaiset tiedot ja taidot, joiden avulla he pääsevät haluamiinsa jatko-opintoihin ja kasvavat vastuullisiksi yhteiskunnan jäseniksi.

Tämän lukuvuoden painopistealueet ovat koko perusopetuksessa fyysinen, psyykkinen ja sosiaalinen oppimisympäristö. Näistä yhteisiksi teemoiksi on nostettu kestävä tulevaisuus, turvallinen arki ja vahvuuksien huomaaminen. Painopistealueet huomioidaan esim. päivänavauksissa, luokanvalvojan tunneilla, teemapäivinä ja oppitunneilla sekä tukioppilas- ja oppilaskuntatoiminnassa.

Koulun omaksi monialaiseksi oppimiskokonaisuudeksi (MOK) lukuvuodeksi 2023-2024 olemme valinneet yrittäjyyskasvatuksen. Sitä toteutetaan yllä mainittujen keinojen lisäksi taas tauon jälkeen järjestettävillä nuorten yritysmessuilla. Kunnan ja yrittäjien yhdessä järjestämät messut antavat oppilaille monipuolisen kuvan seudunyrittäjyydestä ja yrityksistä. Euran kunta on mukana Satakunnan Yrityskylä -hankkeessa ja 9. luokkalaiset pääsevät tutustumaan tähän uuteen oppimisympäristöön jo tänä syksynä.

Tämä lukuvuositiedote on tarkoitettu tietopaketiksi koulun toiminnasta, ja se on luettavissa koulun kotisivuilla euranyhteiskoulu.fi. Samasta osoitteesta löytyy myös muuta tietoa koulustamme. Seitsemäsluokkalaisille tiedote jaetaan myös paperiversiona, ja sitä käydään läpi mm. opinto-ohjauksen tunneilla. Lukuvuoden aikana tiedotuskanavana oppilaille ja huoltajille toimii Wilma. Ajankohtaisia tunnelmia löytyy koulun Instagram-sivulta (euranyhteiskoulu) ja Facebookista (Euran Yhteiskoulu).

Hyvää alkanutta lukuvuotta! Erityisesti toivotan tervetulleiksi uudet seitsemäsluokkalaiset ja toivon teille mukavia vuosia Euran yhteiskoulussa.

Eurassa 15.8.2023

Minna Lääperi

**2. HENKILÖKUNTA**

Euran yhteiskoulu, Savikontie 11, 27510 EURA

Rehtori Minna Lääperi 044 422 4751

Apulaisrehtori Maria Kares 044 422 4774

Koulusihteeri Leena Ranta 044 422 4752

Opettajainhuone 044 422 4750

Opinto-ohjaajat

Maria Kares 044 422 4774

Kristiina Laihonen 044 422 4764

Terveydenhoitaja

Johanna Toivonen 044 422 4172

Vastaava kuraattori Sari Hautaoja 044 422 4820

Koulukuraattori Laura Marjeta 044 422 4821

Erityisopetus

Saija Gustafsson 044 422 4794  
Jussi Kuivamäki 044 422 4779

Pienluokka

Juuso Välimaa 044 422 4756

Parkkiluokka 044 422 4781

Sähköposti euran.yhteiskoulu@eura.fi

Kotisivut [euranyhteiskoulu.fi](http://www.euranyhteiskoulu.fi)

instagram euranyhteiskoulu

Facebook Euran Yhteiskoulu

Koulunuoriso-ohjaaja 044 422 4858

Ruokala

Outi Tuomikanta, suurtalousesimies 044 422 4037

Saara Hermunen

Sari Nurminen

Päivi Palmén

Satu Valkama,   
Tuula Vihervaara-Lepistö

Kiinteistönhuolto Toni Orava 044 422 4892

Siivous 044 422 4908

Marika Makkonen

Piia Nurmi  
Leena Saar

**SIVISTYSPALVELUT**

Matti Kompuinen, sivistysjohtaja 044 422 4450

Mäkelä Jari, koulukuljetukset 044 422 4454

**3. OPETTAJAT JA OHJAAJAT**

Gustafsson Saija 044 422 4794 ELA

Hasa-Katila Susanna Psyk.

Heikkilä Kirsi 044 422 4777 BI, TE

Heinonen Vesa 044 422 4761 RUB, ENA

Junkkala Kaisa 044 422 4775 KS, TN, KU

Kares Maria 044 422 4774 OPO

Korteniemi Harri 044 422 4796 TN, KS

Kuivamäki Jussi 044 422 4779 ELA

Laihonen Kristiina 044 422 4764 OPO

Laine, Kasperi 044 422 4790 LI

Lampi Marjo 044 422 4753 AI

Lehtinen Marianne 044 422 4766 MA, FY, KE

Lehtonen Miamari 044 422 4763 ENA, RA

Lääperi Minna 044 422 4751 UE, OPO

Meltola Suvi 044 422 4771 TN, sijaisopettaja

Mäkilä Jari 044 422 4800 RUB, SA

Mäntyranta Timo 044 422 4787 resurssiopettaja   
Nieminen Terhi 044 422 4759 MA, FY, KE

Nummela Virva 044 422 4767 HI, YH, ET, TA

Paassilta Erik 044 422 4768 MA, FY

Peltola Kaisa-Kerttu 044 422 4785 ENA

Pohjalainen Sanni 044 422 4793 MA, FY, KE, AT

Puosi-Koivisto Elina 044 422 4760 AI

Rasinmäki Olli 044 422 4758 LI

Rissanen-Vatja Riku 044 422 4757 MA, KE, Tek.  
Reunanen Ari 044 422 4765 HI, YH, UE, TA

Rinne Auli 044 422 4797 KU

Saarman Jari 044 422 4778 MU

Sane Ida-Sofia 044 422 4762 UE, Psyk.

Soininen Riitta 044 422 4772 BI, TE

Syväste Mari 044 422 4770 AI

Toivonen Jarmo 044 422 4784 FY, KE, MA

Tuominen Päivi 044 422 4776 KO

Vallin Jussi 044 422 4801 LI

Vahtera Kaisa 044 422 4755 GE, BI

Väinölä Kirsi 044 422 4754 LI

Välimaa Juuso 044 422 4756 ELU

KOULUNKÄYNTIOHJAAJAT

Jussila Heidi 044 422 4780

Pulkka Tarja 044 422 4781

Lehtola Tiina 044 422 4792

Sainio Juha

Virtanen Mari

**4. KOULUN TAVAT**

Tämän lukuvuoden työ- ja loma-ajat ovat seuraavat:

Syyslukukausi 10.8.2023 - 22.12.2023

Syysloma 23.- 27.10.2023

Joululoma 23.12.2023 - 7.1.2024

Kevätlukukausi 8.1.2024 - 1.6.2024

Urheiluloma 19.2.2024 - 23.2.2024

Lukuvuodessa on viisi jaksoa, joiden pituus on n. 37 koulupäivää. Joka jaksolle on oma lukujärjestyksensä. Oppiaineet opiskellaan kursseittain. Yksi vuosiviikkotunti vastaa yhtä kurssia. Jos oppiainetta on jakson aikana kolme tuntia viikossa, kurssi päättyy jakson päättyessä. Oppiaineen kurssi voi olla myös hajautettu, jolloin kurssia opiskellaan useammassa jaksossa. Oppiaineet arvioidaan kursseittain.

Jaksot ovat seuraavat:

1. jakso 10.08. – 30.9.2023
2. jakso 02.10. – 29.11.2023
3. jakso 30.11.2023 – 06.02.2024
4. jakso 07.02. – 09.04.2024
5. jakso 10.04. – 31.5.2024

Koulupäivän aikataulu on seuraava:

1. tunti klo 8.45 – 10.00

välitunti klo 10.00 – 10.15

1. tunti klo 10.15 – 12.00

9. lk oppitunti klo 10.15 – 10.45

ruokailu klo 10.45 – 11.15

oppitunti klo 11.15 – 12.00

8. lk oppitunti klo 10.15 – 11.00

ruokailu klo 11.00 – 11.30

oppitunti klo 11.30 – 12.00

7. lk oppitunti klo 10.15 – 11.30

ruokailu klo 11.30 – 12.00

välitunti klo 12.00 – 12.15

1. tunti klo 12.15 – 13.30

välitunti klo 13.30 – 13.45

1. tunti klo 13.45 – 15.00

Liikuntatunnit saattavat aiheuttaa muutoksia ruokailuaikoihin. Ruokailuajat ovat noin-aikoja, ryhmän opettaja tietää tarkan ruokailuajan (+-5 min).

Päivänavaus kuunnellaan luokissa keskusradiosta. Oppilaiden aamunavausvuoro on kerran viikossa. Oppitunnit alkavat täsmällisesti työjärjestyksessä mainittuina aikoina. Luokkaan mennessä istuudutaan vasta opettajan luvalla. Opettaja ilmoittaa oppitunnin päättymisestä. Ulkovaatteet ja jalkineet jätetään käytävälle. Oppitunnilla pyydetään puheenvuoro viitaten.

Välitunnit vietetään ulkona välituntialueella. Koulun alueelta saa koulupäivän aikana poistua vain opettajan luvalla. Vain poikkeustilanteissa välitunneilla voidaan olla sisällä valvojien luvalla.

Euran kunnan peruskouluissa on laadittu ohjeet koulupäivän aikaiseen liikkumiseen. Yhteiskoulussa tämä tarkoittaa sitä, että koulupäivän aikana esim. Urheilutalolle, urheilukentälle, kirjastoon jne. liikutaan jalan tai polkupyörällä liikennesääntöjä sekä opettajan ohjeita noudattaen. Mopoilla, mopoautoilla, mönkijöillä tms. moottoriajoneuvoilla ei koulupäivän aikana liikuta koulualueen ulkopuolella oleville opetuspaikoille lukuun ottamatta päivän ensimmäistä ja viimeistä oppituntia opettajan luvalla. Tällä järjestelyllä pyrimme lisäämään oppilaiden luonnollista liikkumista ja samalla välttämään riskejä liikenteessä. Hammaslääkäri- tai lääkärikäynnit eivät ole kouluaikaa, ja vanhemmat ilmoittavat ne etukäteen luokanvalvojalle.

Pyörille on varattu telineet ja mopoille omat paikkansa, joissa niitä säilytetään. Pyörät ja mopot on syytä lukita. Koulu ja kunta eivät vastaa koulussa sattuneesta esinevahingosta tai varkaudesta. Mopoautot pysäköidään koulun parkkipaikalle, lähelle polkupyöriä.

Oppilaiden tuomista ja hakemista varten on Koulutien päässä ns. kunnan varaston alue, jota toivomme huoltajien käyttävän, jotta koulun piha olisi mahdollisimman turvallinen.

Koulukuljetusten järjestelyistä vastaa sivistyspalvelutoimisto. Koulukuljetusopas on kunnan kotisivuilla, ja sen saa tarvittaessa myös koulun kansliasta. Maksuttomaan kuljetukseen on oikeus niillä oppilailla, joiden koulumatka on yli 5 km. Linja-autoista noustaan ja niihin mennään koulun pihalta eikä lähibussipysäkeiltä.

Sosiaali- ja terveysministeriön esityksestä valtioneuvosto on antanut 15.6.2006 asetuksen (475/2006) nuorille työntekijöille erityisen haitallisista ja vaarallisista töistä. Peruskoulussa em. asetus koskee erityisesti teknisen työn opetusta sekä fysiikan ja kemian harjoitustöitä. Tähän perustuen koulumme 7. luokan oppilaat eivät käytä käsityötunneilla pyörösahaa, katkaisupyörösahaa ja oikohöylää. Valinnaisessa teknisessä työssä 8. ja 9. luokalla näitä koneita käytetään opetuksen sitä vaatiessa. Euran kunnan opetussuunnitelmassa asiasta on kerrottu tarkemmin.

**5. LUOKAT, LUOKANVALVOJAT JA KOTILUOKAT**

7A Meltola Suvi 14

7B Lehtonen Miamari 4

7C Puosi-Koivisto Elina 6

7D Nieminen Terhi LFK

7E Korteniemi Harri TN  
7F Heinonen Vesa 2

7G Syväste Mari 3

8A Vahtera Kaisa BI 1

8B Pohjalainen Sanni 15

8C Paassilta Erik 12

8D Lehtinen Marianne FK 3

8E Reunanen Ari L2

8F Junkkala Kaisa TS

8G Heikkilä Kirsi MM

9A Nummela Virva L1

9B Mäkilä Jari 1

9C Soininen Riitta BG 2

9D Rissanen-Vatja Riku 13 (10.8.–20.11. Mäntyranta Timo LK 11)

9E Lampi Marjo 5

9F Tuominen Päivi KO 2

**6.** **OPPIAINEIDEN LYHENTEET JA TUNTIMÄÄRÄT**

|  |  |  |  |  |  |
| --- | --- | --- | --- | --- | --- |
| Tuntijaossa on määritelty kunkin aineen kurssi- eli vuosiviikkotuntimäärät koko lukuvuoden aikana. Nämä kurssimäärät toteutuvat lukuvuoden (eli viiden jakson) aikana niin, että 3 x 75 minuutin oppitunti/viikko vastaa yhtä kurssia/vuosiviikkotuntia. Kurssi on useimmiten kokonaan (kolme oppituntia viikossa) yhdessä jaksossa, mutta osa oppiaineista on hajautettuna esim. 1 x 75 min oppitunti viikossa kolmessa jaksossa. | | | | |  |
|  |  |  |  |  |  |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **EURAN YHTEISKOULUN TUNTIJAKO 1.8.2017 ALKAEN** | | |  |  |  |
|  |  |  |  |  |  |
|  |  | 7. | 8. | 9. | yht. |
|  |  |  |  |  |  |
| AI | Äidinkieli ja kirjallisuus | 3 | 4 | 3 | 10 |
| ENA | A1-kieli englanti | 2 | 2 | 3 | 7 |
| RUB | B1-kieli ruotsi | 1 | 2 | 1 | 4 |
| MA | Matematiikka | 3 | 4 | 4 | 11 |
| BI | Biologia | 1 | 1 | 2 | 4 |
| GE | Maantieto | 1 | 1 | 1 | 3 |
| FY | Fysiikka | 1 | 1 | 1,5 | 3,5 |
| KE | Kemia | 1 | 1 | 1,5 | 3,5 |
| TT | Terveystieto | 1,5 | 1,5 |  | 3 |
| UE | Uskonto ja elämänkatsomustieto | 1 | 1 | 1 | 3 |
| HI | Historia | 2 | 2 |  | 4 |
| YH | Yhteiskuntaoppi |  |  | 3 | 3 |
| MU | Musiikki | 2 |  |  | 2 |
| KU | Kuvataide | 2 |  |  | 2 |
| TN/TS | Käsityö | 3 |  |  | 3 |
| LP/LT | Liikunta | 2 | 3 | 2 | 7 |
| KO | Kotitalous | 3 |  |  | 3 |
| OP | Oppilaanohjaus | 0,5 | 0,5 | 1 | 2 |
|  | Taito- ja taideaineet valinnainen |  | 2 | 2 | 4 |
|  | Valinnaiset aineet |  | 4 | 4 | 8 |
|  |  |  |  |  |  |
| Yhteensä | | **30** | **30** | **30** |  |

# **7. LIIKUNTA**

LIIKUNNANOPETTAJIEN TIEDOTE YHTEISKOULUN OPPILAILLE JA HEIDÄN HUOLTAJILLEEN 2023-2024

**Tiedotteesta löytyy tietoa liikuntatunteja koskevista käytänteistä mm. liikuntavarusteista, arvioinnista ja siirtymisistä eri liikuntapaikoille.**

TAVOITTEET JA TOIMINTA LIIKUNTATUNNILLA

Koulumme liikunnan opetuksen tehtävänä on vaikuttaa oppilaiden hyvinvointiin tukemalla heidän fyysistä, sosiaalista ja psyykkistä toimintakykyä sekä myönteistä suhtautumista omaan kehoon. Opetuksen pääpaino on monipuolisessa perustaitojen soveltamisessa ja fyysisten ominaisuuksien harjoittamisen opiskelussa eri liikuntamuotojen ja -lajien avulla.

Liikunnanopetuksen tavoitteena on tukea oppilaiden hyvinvointia, kasvua itsenäisyyteen, osallisuuteen sekä kannustaa terveyttä edistävään omaehtoiseen liikunnan harrastamiseen. Opetuksen yhteydessä korostetaan fyysistä aktiivisuutta ja yhteistoiminnallisuutta ylläpitäviä työtapoja, kannustavaa vuorovaikutusta ja toisten auttamista sekä henkisesti ja fyysisesti turvallista toimintaa. Käytännössä se tarkoittaa sitä, että oppilas osalla liikuntatunneista toimii joko itsenäisesti tai ryhmässä opettajan ohjatessa tunnin aikana eri ryhmien toimintapisteillä. Tällöin oppilaat liikkuvat itsenäisesti annettujen ohjeiden mukaisesti ja noudattaen kyseisen suorituspaikan ohjeita oppien samalla ottamaan vastuuta omasta ja ryhmän toiminnasta.

MOVE

Seitsemännellä ja yhdeksännellä luokalla liikuntaa on kaksi vuosiviikkotuntia. Kahdeksannen luokan oppilailla on liikuntaa kolme vuosiviikkotuntia. Kahdeksannella luokalla suoritetaan myös valtakunnallinen fyysinen toimintakyvyn Move! – mittaus. Move!:n mittaukset tehdään niin, että ne tukevat 8. vuosiluokalla koulussa järjestettäviä laajoja terveystarkastuksia. Move! – mittausta harjoitellaan jo seitsemännen luokan aikana ja mittauksiin saatetaan palata myös yhdeksännellä luokalla. Mittaustuloksia ei käytetä arvioinnissa. Lisätietoja Movesta löytyy [TÄSTÄ.](https://www.oph.fi/fi/move)

LIIKUNTAPAIKOILLE SIIRTYMISET

Siirtyminen harjoituspaikoille tapahtuu opettajan johdolla tai omatoimisesti opettajan ohjeiden mukaisesti jalan tai polkupyörällä merkittyä reittiä pitkin liikennesääntöjä ja yleistä turvallisuutta noudattaen. Mikäli oppilas on estynyt siirtymään liikuntapaikoille (esim. liikkuu kepeillä) sovitaan osallistumisesta tapauskohtaisesti. Ulkoliikuntatunneille ja urheilutalolla pidettäville tunneille siirtyminen sekä vaatteiden vaihto tapahtuvat välitunnin aikana. Reittikartta liikuntapaikoille löytyy [TÄSTÄ.](https://drive.google.com/drive/folders/1b71FJyipHxLVXu-DJnCdF0xT9U8J2PxB?usp=drive_link)

LIIKUNTAVARUSTEET

Edellytämme oppilaan pukeutuvan liikuntatunneille aina asianmukaisin liikuntavarustein ja kengin. Sisäliikunnassa toivomme käytettävän sisäpelikenkiä, muutoin liikumme sisällä paljain jaloin. Talvilajeja varten suosittelemme omien luistinten hankkimista. Liikuntatuntien jälkeen edellytämme oppilaan käyvän suihkussa. Koulu ei vastaa pukuhuoneisiin tai ulos jätetyistä arvotavaroista.

UINTI

Lukuvuoden aikana uimme vähintään kaksi kertaa. Tämä siksi, että perusopetuksen aikana liikunnan oppimäärän hyväksytysti suorittavan on annettava näyttö uima- ja hengenpelastustaidoistaan. Onkin tärkeää, että kodit kannustavat osallistumaan uinninopetukseen. Jos oppilas ei voi terveydellisten syiden vuoksi osallistua koulun uintiopetukseen, hänen tulee toimittaa asiaa koskeva lääkärin/terveydenhoitajan todistus opettajalle. Kuukautisten vuoksi vapautusta haluavan oppilaan huoltajan tulee ennen tunnin alkua laittaa opettajalle asiasta wilma-viesti. Uintitunneilla opettajaa odotetaan urheilutalon pääovien edessä.

ARVIOINTI

Arviointi perustuu opetussuunnitelman fyysisen-, sosiaalisen ja psyykkisen toimintakyvyn tavoitteisiin, joita osoitetaan koulun liikuntatunneilla. Arvioinnin kohteina ovat oppiminen ja työskentely. Oppilaat suorittavat lukuvuoden aikana myös itsearviointia.

MUUTA YLEISTÄ

Edellytämme oppilaan aina osallistuvan liikuntatunneille omien kykyjensä mukaan. Mikäli oppilaalla on liikuntaesteitä, huoltajan tulee ilmoittaa asiasta wilmaviestillä ja tarvittaessa toimittaa lääkärintodistus ennen tunnin alkua. Oppilaan ollessa koulussa esim. toipilaana, liikunnanopettaja harkitsee yhdessä oppilaan kanssa ja huoltajalta saamiensa tietojen perusteella tunnille osallistumistavan. Vaihtoehtoinen suoritustapa voi olla esim. kirjallisten liikuntatehtävien tekeminen liikuntatunnin aikana.

**Pyydämme huoltajia ilmoittamaan, mikäli oppilaalla on jokin sairaus (esim. astma, diabetes.) tms., jolla on vaikutuksia liikuntatunnille osallistumiseen.**

Annamme mielellämme lisätietoja ja keskustelemme liikunnanopetukseen liittyvissä asioissa.

Terveisin, liikunnanopettajat:

Kirsi Väinölä 044 4224 754

Olli Rasinmäki 044 4224 758

Kasperi Laine 044 422 4790

Opettajien sähköpostiosoite: [etunimi.sukunimi@eura.fi](mailto:etunimi.sukunimi@eura.fi)

**8. OPPILAANOHJAUS**

Oppilaat saavat koko yläkoulun ajan oppilaanohjausta sekä luokkatunneilla että henkilökohtaisissa ohjauskeskusteluissa.

7. luokalla harjoitellaan kouluyhteisössä toimimista ja vahvistetaan osallisuutta, kehitetään opiskelutaitoja ja oppimaan oppimisen taitoja sekä tutustutaan yläkoulun valinnaisiin oppiaineisiin. Lisäksi harjoitellaan tunnistamaan omia vahvuuksia ja omiin valintoihin vaikuttavia tekijöitä, tavoitteiden asettamista, vastuunottamista omasta oppimisesta sekä vahvistetaan tulevaisuusajattelua. Harjoittelemme myös sosiaalisia taitoja omassa ryhmässä.

8. luokalla tarkastellaan Suomen koulutusjärjestelmän mahdollisuuksia, tutustutaan eri ammatteihin ja työtehtäviin sekä niissä tarvittavaan osaamiseen ja koulutustustasoon, kiinnitetään huomiota työelämän tasa-arvonäkökulmiin ja työelämän muutokseen ja harjoitellaan eri tietolähteiden käyttöä ja arvioidaan niiden luotettavuutta. Lisäksi tutustutaan peruskoulun jälkeisiin koulutusvaihtoehtoihin, hahmotellaan omaa polkua koulutukseen ja työelämään sekä vahvistetaan tulevaisuusajattelua.

9. luokalla tutustutaan jatko-opintoihin hakeutumiseen liittyviin hakuaikatauluihin, valintaperusteisiin ja muihin hakuprosessiin liittyviin seikkoihin, tehdään jatko-opintosuunnitelma sekä tutustutaan opiskelu- ja työmahdollisuuksiin ulkomailla. Lisäksi tarkastellaan omia voimavaroja ja elämänhallintaa, harjoitellaan työnhakutaitoja ja työelämässä tarvittavia vuorovaikutus- ja viestintätaitoja sekä harjoitellaan ja vahvistetaan tulevaisuusajattelua.

Opinto-ohjaajat ovat Kristiina Laihonen (abceg-luokat ja elu) ja Maria Kares (df-luokat). 7. luokan oppilaanohjaustunnit pitää Minna Lääperi.

**9. OPPILASHUOLTORYHMÄT**

Opetusuunnitelman mukaisesti oppilashuollon Euran kuntakohtaisena koordinaatioryhmänä on Lasten ja nuorten hyvinvointiryhmä. Koulukohtainen oppilashuoltoryhmä (KOR) kokoontuu vähintään kaksi kertaa lukuvuodessa. Koulukohtaisessa oppilashuoltoryhmässä ovat koulun, vanhempainyhdistyksen, oppilashuollon, oppilaskunnan ja muiden koulun sidosryhmien edustajat. Tämä ryhmä asettaa tavoitteita ja suuntaviivoja sekä tarkastelee niiden toteutumista vuosittain. Oppilasasioita ei tässä ryhmässä käsitellä.

Yksittäisen oppilaan koulunkäyntiin liittyvät asiat käsitellään oppilaskohtaisessa oppilashuoltoryhmässä (MAR). Kokoukseen osallistuvat oppilas, huoltajat, luokanvalvoja sekä tilanteen mukaan muut jäsenet kuten erityisopettaja, apulaisrehtori(/rehtori), opinto-ohjaaja, kouluterveydenhoitaja, koululääkäri, koulukuraattori, psykologi, sosiaalityöntekijä tai koulupoliisi. Oppilaan asioiden käsittely on aina luottamuksellista. Huoltaja kutsutaan kokoukseen. Huoltajalla on aina halutessaan oikeus osallistua oppilashuoltoryhmän kokoukseen lastaan koskevien asioiden osalta. Lisätietoja ryhmän toiminnasta saa apulaisrehtorilta ja erityisopettaja Jussi Kuivamäeltä.

**10. TUKIOPETUS**

Oppilaalla on oikeus saada tukiopetusta. Tukiopetus on tarkoitettu täydentämään luokkaopetusta, silloin kun oppilaan on tarpeen saada yksilöllistä/pienryhmäopetusta esim. poissaolojen vuoksi. Tukiopetustuokio sijoitetaan pääsääntöisesti muiden oppituntien ulkopuolelle. Aloitteen tukiopetuksesta voi tehdä opettaja, oppilas tai huoltaja.

**11. ERITYISOPETUS**

Erityisopetusta antavat erityisopettajat Saija Gustafsson ja Jussi Kuivamäki. Alakoulussa erityisopetusta saanut oppilas jatkaa tarvittaessa erityisopetuksessa myös yläkoulussa. Oppimis- tai sopeutumisvaikeuksien ilmetessä oppilasta pyritään auttamaan myös erityisopetuksen keinoin. Oppiainetta yksilöllisen opetussuunnitelman mukaan opiskelevia oppilaita opettaa pääsääntöisesti erityisopettaja.

Koulussamme toimii myös erityisopetuksen pienluokka, jota opettaa erityisopettaja Juuso Välimaa. Pienluokkaan otetaan eri syistä tuen tarpeessa olevia oppilaita joko vakituisesti tai määräajaksi. Oppilaat opiskelevat yleisen opetussuunnitelman mukaan mutta saavat henkilökohtaista tukea. Pienluokassa on koulunkäyntiohjaajana Heidi Jussila.

**12. PARKKI**

Parkin tarkoituksena on turvata enemmistön häiriötön opiskelu. Oppituntia häiritsevä oppilas siirretään opiskelemaan lopputunnin ajaksi parkkiin, jota hoitaa koulunkäyntiohjaaja Tarja Pulkka. Parkkia käytetään myös pienempien ryhmien opetuksessa sekä samanaikais- ja tukiopetuksessa. Sairauden takia kokeesta poissa olleet oppilaat suorittavat kokeensa jälkikäteen tavallisesti parkissa.

**13. POISSAOLOT**

Oppilaan huoltajan tulee ilmoittaa oppilaan poissaolosta luokanvalvojalle etukäteen tai ensimmäisenä poissaolopäivänä klo 12 mennessä (sairaus). Jos oppilas sairastuu kesken koulupäivän, hän pyytää luvan kotiinlähtöön terveydenhoitajalta tai luokanvalvojalta.

Luokanvalvoja voi myöntää luvan poissaoloon koulusta pätevästä syystä enintään viideksi päiväksi. Rehtori voi myöntää oppilaalle hyväksyttävästä syystä luvan pidempään poissaoloon. Poissaoloanomus tehdään hyvissä ajoin, ja sen voi tehdä Wilman lomakkeella tai kansliasta saatavalla paperisella kaavakkeella. Aineenopettajat antavat oppilaalle poissaolon aikaiset tehtävät, ja huoltaja valvoo tehtävien suorittamista.

Wilmassa on tiedote Euran yhteiskoulussa käytettävästä poissaolojen hallintamallista.

**14. MYÖHÄSTYMISET**

Oppilaiden oppitunneilta myöhästymiset merkitään Wilmaan. Neljästä myöhästymisestä lukukauden aikana seuraa ensimmäisellä kerralla kasvatuskeskustelu. Jatkossa neljästä myöhästymisestä seuraa jälki-istunto. Luokanvalvojan harkinnan mukaan asia voidaan ottaa esim. oppilashuoltoryhmän käsittelyyn.

**15. KASVATUSKESKUSTELUT, JÄLKI-ISTUNNOT JA LAISKANLÄKSYT**

Ensisijainen oppilaan ojennuskeino peruskoulussa on kasvatuskeskustelu. Siinä opettaja ja oppilas keskustelevat oppilaan toiminnasta. Tarkoituksena on saada oppilas pohtimaan omaa toimintaansa ja välttämään jatkossa ei-toivottua käyttäytymistä. Kasvatuskeskustelut kirjataan Wilman tuntimerkintöihin ja kasvatuskeskustelulomakkeeseen. Huoltajalla on oikeus halutessaan osallistua kasvatuskeskusteluun tai sen osaan.

Jos kasvatuskeskustelu ei ole riittävä rangaistus, oppilas määrätään jälki-istuntoon. Jälki-istunto kirjataan Wilman tuntimerkintöihin ja jälki-istuntolomakkeeseen. Toistuvat jälki-istunnot aiheuttavat myös muita toimenpiteitä. Jälki-istunnot suoritetaan torstaisin klo 15.05 alkaen. Jos oppilas on tupakoinut/pitänyt hallussaan ja/tai käyttänyt tupakkatuotteita/päihteitä, asiasta tehdään lastensuojelulain mukainen ilmoitus sosiaalipalveluille.

Jos oppilas jättää tehtävänsä tekemättä, hänet voidaan määrätä ns. laiskanläksylle. Laiskanläksyt suoritetaan oppituntien päätyttyä, ja niiden tekemistä valvovat koulunkäynninohjaajat. Laiskanläksy kirjataan Wilmaan tuntimerkintöihin. Oppilas voi halutessaan jäädä myös vapaaehtoisesti läksyparkkiin, jos hän haluaa apua läksyjen tekemisessä.

**16. TERVEYDENHUOLTO**

Kouluterveydenhuollon tavoitteena on edistää jokaisen koululaisen mahdollisimman tervettä kasvua ja kehitystä sekä siten luoda perusta terveelle aikuisuudelle.

Kouluterveydenhuollon työmuotoja ovat mm. terveystarkastukset, terveyskasvatus sekä tapaturmien ja sairauksien ensiapu, ohjaus ja neuvonta.

Terveydenhoitajana toimii Johanna Toivonen. Terveydenhoitaja on oppilaan luottamushenkilö, jonka puoleen voi kääntyä kaikissa terveyttä ja kehitystä koskevissa sekä mieltä askarruttavissa asioissa, myös ehkäisyasioissa. Tarvittaessa terveydenhoitaja ohjaa jatkotutkimuksiin lääkärille, optikolle jne

Terveydenhoitaja on tavattavissa koululla arkipäivisin ja hänet tavoittaa

puhelimitse numerosta 044 422 4172.

Terveydenhoitajan suorittama terveystarkastus on yksilöllinen oppilaan

kehityksen seurantatarkastus.

Lisäksi oppilaalle tehdään koululääkärin tarkastus ennen kuin hän täyttää 15 vuotta.

PSYKIATRINEN SAIRAANHOITAJA

Minna Suutari puh. 044 422 4084

Euran sote-keskus

Tarja Nordlund puh. 044 422 4198

Euran sote-keskus

HAMMASHOITO

Oppilaille suoritetaan yksilöllisen tarpeen mukaan suun ja hampaiden tarkastus ja sen perusteella tarpeelliseksi katsottu hammashoito. Erityinen huomio kiinnitetään niihin oppilaisiin, joilla riski sairastua hammassairauksiin on suuri.

Hammashoitoajat ja niiden muutokset ilmoitetaan oppilaalle tai huoltajalle tekstiviestinä tai soittamalla. Oppilas saa hammashoidossa käynnistä todistuksen, joka palautetaan tunnin pitäjälle tai luokanvalvojalle.

#### KOULUTAPATURMAT JA ENSIAPU

Kunta on vakuuttanut oppilaat tapaturmien varalta. Koulussa tai koulumatkalla tapahtuneesta tapaturmasta tulee ilmoittaa opettajalle tai luokanvalvojalle sekä aina myös koulun kansliaan, jotta jokaisesta tapaturmasta tulee tehtyä tapaturmailmoitus. Ilmoitukseen tulee myös huoltajan allekirjoitus, jos tapaturmasta seuraa enemmän kuin yksi terveyskeskuskäynti. Ensiavun oppilas saa koulussa tai terveyskeskuksessa. Jatkohoitoon lähettämisestä vastaa terveyskeskus, joten terveyskeskuksen ulkopuoliseen hoitoon ei tule omatoimisesti hakeutua.

**17. OPISKELUHUOLTO**

Joskus voi tulla hetkiä, jolloin tarvitsee toisen ihmisen tukea. Tuki- ja keskustelukäynnit voivat olla tarpeen, jos

- koulu tai opiskelu tuntuu vaikealta (kaverisuhteissa, kouluun tulemisessa, koulussa työskentelyssä, oppimisessa)

- hankaluudet arjessa vaikuttavat omaan hyvinvointiin ja koulunkäyntiin / opiskeluun (ristiriitoja ihmissuhteissa, päihteiden käyttöä)

- omat jutut painavat mieltä ja kouluun ja opiskeluun on vaikea keskittyä (yksinäisyyttä, alakuloa, elämänmuutoksia)

Yhteyden psykologiin tai kuraattoriin voi ottaa oppilas / opiskelija itse, huoltaja, opettaja tai muu yhteistyötaho.

Vastaava kuraattori Sari Hautaoja puh. 044 422 4820, [sari.hautaoja@eura.fi](mailto:sari.hautaoja@eura.fi)

- tuki- ja keskustelukäynnit  
- luokka- ja/tai pienryhmätyöskentely  
- koulun ja kodin yhteistyön tukeminen ja kasvatuskumppanuus

Koulukuraattori Laura Marjeta puh. 044 422 4820, [laura.marjeta@eura.fi](mailto:laura.marjeta@eura.fi)

- tuki- ja keskustelukäynnit  
- luokka- ja/tai pienryhmätyöskentely  
- koulun ja kodin yhteistyön tukeminen ja kasvatuskumppanuus

Koulupsykologi Minna Myllymäki

Koulupsykologi Veera Alaverronen

- tuki- ja keskustelukäynnit

- konsultaatio ja verkostotyö

- koulun ja kodin yhteistyön tukeminen ja kasvatuskumppanuus

- oppimisen ongelmien selvittely yhteistyössä koulun ja perheen kanssa  
- tukitoimien suunnittelu  
- psykologiset tutkimukset

Tavoitettavissa 1-2pv/vk, yhteydenotot kuraattorin kautta.

**18. OPPILASKUNTA JA TUKIOPPILASTOIMINTA, KOULUNUORISO-OHJAAJA**

Kaikki oppilaat muodostavat oppilaskunnan. Oppilaskunnan hallitus edustaa oppilaskuntaa koulussa ja toimii oppilaiden edun ja viihtyvyyden puolesta. Hallituksen jäsenet valitaan oppilaskunnan vaaleissa.

Koulussa toimii myös tukioppilaskerho. Se on tarkoitettu kahdeksas- ja yhdeksäsluokkalaisille. Tukioppilastoiminnan tavoitteena on lisätä koulun työrauhaa ja yhteistä viihtyvyyttä ja turvallisuutta. Kahdeksas- ja yhdeksäsluokkalaiset tukioppilaat toimivat seitsemäsluokkalaisten kummeina helpottaen siirtymistä alakoulusta yläkouluun.

Oppilaskunnan ohjaava opettaja on Ida-Sofia Sane ja tukioppilaiden ohjaaja Riitta Soininen. Koulunuoriso-ohjaaja osallistuu oppilaskunnan ja tukioppilaiden toimintaan aktiivisesti sekä järjestää mukavaa ohjelmaa kaikille koulun oppilaille.

**19. KODIN JA KOULUN YHTEISTYÖ**

Hyvät ja avoimet suhteet kodin ja koulun välillä auttavat lasta sopeutumaan kouluyhteisön jäseneksi. Luokanvalvoja on oppilaan tukihenkilö koulussa ja häneen huoltajat voivat ottaa yhteyttä ongelmatilanteissa. Luokanvalvojat kutsuvat oman luokkansa oppilaat ja huoltajat oppimiskeskusteluun ainakin 7. luokalla ja myöhemmin tarpeen mukaan. Opiskeluun liittyvissä asioissa kannattaa ottaa yhteyttä aineenopettajaan, opinto-ohjaajaan tai erityisopettajaan. Koulu järjestää oppilaiden vanhemmille vanhempainiltoja ja niiden yhteydessä on myös mahdollista tavata luokanvalvojia.

Wilmassa on mm. oppilaiden työjärjestykset, tietoja poissaoloista, kokeiden ajankohdista ja koealueista. Wilmassa on helppo myös lähettää viesti opettajalle tai luokanvalvojalle. Kokeiden arvosanat merkitään Wilmaan, joten oppilaan ei tarvitse tuoda huoltajan allekirjoittamaa koetta opettajalle, ellei sitä erikseen pyydetä.

Koulussamme toimii vireä vanhempainyhdistys, jonka toimintaan toivomme mahdollisimman monen vanhemman osallistuvan. Vanhempainyhdistyksen toiminta on kodin ja koulun välistä yhteistyötä parhaimmillaan.

Vanhempainyhdistys on tarkoitettu kaikille koulumme oppilaiden vanhemmille. Se on perustettu vuonna 1997 ja on Suomen Vanhempainliiton jäsen. Liitto järjestää vanhemmille koulutusta ja luentotilaisuuksia sekä informaatiota koulun ja kodin väliseen yhteistyöhön. Yhdistyksen vuosikokous on syyskuussa, ja kokouskutsut siihen lähetetään koteihin Wilmassa ja/tai oppilaiden mukana.

**20. KIRJASTO**

Koulun kirjastossa on kerran viikossa kirjastovälitunti joka vuosiluokalle. Kirjastovälituntien ajankohdat vaihtelevat jaksoittain, ja ne ilmoitetaan mm. kirjaston ovessa. Kirjastoa hoitaa Ari Reunanen.

**21. ARVIOINTI**

Perusopetuksessa oppilasarviointia ohjaa perusopetuslaki ja sen 22. pykälä: ”Oppilaan arvioinnilla pyritään ohjaamaan ja kannustamaan opiskelua sekä kehittämään oppilaan edellytyksiä itsearviointiin. Oppilaan oppimista, työskentelyä ja käyttäytymistä tulee arvioida monipuolisesti.”

Vuosiluokan oppimäärät ja tarkemmat arviointikriteerit on määritelty opetussuunnitelmassa. Koska oppiaineet opiskellaan kursseittain, ne myös arvioidaan kursseittain. Jakson lopussa päättyneiden kurssien arvosanat näkyvät Wilmassa noin kaksi viikkoa jakson päättymisen jälkeen.

Lukuvuoden päättyessä oppilas saa lukuvuositodistuksen ja perusopetuksen päättyessä päättötodistuksen. Päättöarvosana ei määräydy kurssien keskiarvona vaan painottuu opiskelun loppuvaiheeseen kunkin aineen opetussuunnitelmassa määrätyllä tavalla.

KÄYTTÄYTYMISEN ARVIOINTI

Oppilas saa numeerisen arvion käyttäytymisestään lukuvuositodistuksessa. Käyttäytymisen arvioinnissa seurataan oppilaan käyttäytymistä koko lukuvuoden ajan, ja tarvittaessa palautetta annetaan välittömästi.

OPPIAINEIDEN ARVIOINTI LUKUVUODEN AIKANA

Lukukausien aikana oppilas ja hänen huoltajansa saavat tietoja arvioinnista esim. Wilman tiedotteissa ja suullisesti.

Jos oppilas saa kurssista hylätyn arvosanan, hänellä on mahdollisuus korottaa se kurssin päätyttyä. Jos näyttää siltä, että oppilaalle on tulossa hylätty arvosana, annetaan ns. nelosvaroitus.

TUKITOIMET LUOKALLE JÄÄMISEN ESTÄMISEKSI

Mikäli oppilas on saamassa hylätyn arvosanan, hänellä on oikeus saada tukiopetusta voidakseen parantaa menestystään ko. aineessa. Hänelle varataan mahdollisuus osoittaa erillisellä kokeella tai muunlaisella näytöllä saavuttaneensa oppiaineessa hyväksyttyyn arvosanaan vaadittavat tiedot ja taidot. Nämä hänen on mahdollista osoittaa myös kesällä yleisenä kuulustelupäivänä.

1. aineenopettajan henkilökohtainen ohjaus ja motivointi
2. yhteistyö kodin kanssa, kodin keinot
3. eriyttäminen luokassa ja muut pedagogiset keinot
4. tukiopetus
5. laaja-alainen erityisopetus

\* mahdolliset erityisopetukseen siirrot: psykologisen testauksen perusteella yksilölliset oppiaineet ja hojks:n laatiminen (henkilökohtainen opetuksen järjestämistä koskeva suunnitelma) tai sosiaalisen kartoituksen pohjalta siirto erityisopetuksen pienryhmään

VUOSILUOKALTA SIIRTÄMINEN, HYLÄTYN ARVOSANAN VAIKUTUS VUOSILUOKALTA SIIRTÄMISEEN

Oppilas, joka on saanut vuosiluokan oppimäärään sisältyvissä eri oppiaineissa vähintään välttäviä tietoja tai taitoja osoittavat arvosanat, siirtyy seuraavalle vuosiluokalle. Mikäli oppilas ei ole hyväksytysti suorittanut oppiaineita lukuvuoden aikana, hänen siirtymisensä vuosiluokalta on ehdollinen. Mikäli oppilas osoittaa erillisessä kokeessa hallitsevansa ehdollisessa päätöksessä edellytetyt tiedot ja taidot, hän siirtyy seuraavalle luokalle. Ehtolaiskuulustelu järjestetään kesäkuussa.

Oppilas voidaan jättää vuosiluokalle, jos hänen vuosiluokan suorituksensa yhdessä tai useammassa oppiaineessa on hylätty ja arvioidaan, ettei hän selviä seuraavan vuosiluokan opinnoista. Hänet voidaan jättää vuosiluokalle myös yleisen koulumenestyksen vuoksi, vaikka hänellä ei ole hylättyjä suorituksia. Mikäli oppilas jätetään vuosiluokalle yleisen koulumenestyksen vuoksi, on hänen huoltajaansa kuultava ennen päätöksen tekoa. Oppilas voidaan jättää vuosiluokalle myös huoltajan pyynnöstä. Vuosiluokalle jääneen oppilaan suoritukset raukeavat.

#### PÄÄTTÖARVOSANAN MÄÄRÄYTYMINEN

Päättöarvosana määräytyy oppilaan edistymisen mukaan painottuen viimeisten vuosien opiskeluun. Kunkin oppiaineen opetussuunnitelmassa on kriteerit ja ohjeet päättöarvosanan muodostumisesta. Päättöarvosana ei siis ole suoraan oppiaineen kurssiarvosanojen keskiarvo. Niissä aineissa, joissa perusoppimäärä suoritetaan jo 7. tai 8. luokilla, päättöarviointi suoritetaan kaikille yhteisen osuuden päättyessä. Oppilaan jatkaessa kyseisen aineen opiskelua valinnaisaineena päättöarviointi annetaan yhdeksännellä luokalla.

1.8.2021 otettiin käyttöön uudistetut perusopetuksen päättöarvioinnin ainekohtaiset kriteerit. Opetushallitus on tarkentanut perusopetuksen opetussuunnitelman perusteiden arviointiosuutta valmistelemalla päättöarvioinnin kriteerit kaikkiin oppiaineisiin arvosanoille 5, 7 ja 9. Myös aikaisempia arvosanan 8 kriteereitä on täsmennetty.

#### ARVIOINNIN UUSIMINEN JA OIKAISU HUOLTAJAN PYYNNÖSTÄ

Saatuaan tiedon arvioinnista oppilaan huoltaja voi kahden kuukauden kuluessa pyytää opinnoissa etenemistä ja vuosiluokalle jättämistä koskevan päätöksen tai päättöarvioinnin uusimista. Pyyntö tehdään rehtorille. Päätös uudesta arvioinnista valitusosoituksineen annetaan huoltajalle.

OPPILAAN ITSEARVIOINTI JA VERTAISARVIOINTI

Itsearvioinnin ja vertaisarvioinnin tarkoituksena on oman ja ryhmän toiminnan kehittäminen. Oppiaineissa oppilaille annetaan mahdollisuus itsearviointiin, vertaisarviointiin ja palautteen antamiseen. Nämä eivät vaikuta oppilaan arvosanaan.

**KOULUN ITSEARVIOINTI**

Euran yhteiskoulussa toteutetaan jatkuvaa toiminnallista itsearviointia. Sen tavoitteena on koulun työn ja toimintatapojen kehittäminen sekä työviihtyvyyteen vaikuttaminen.

**22. JÄRJESTYSSÄÄNNÖT**

1. JÄRJESTYSSÄÄNTÖJEN TARKOITUS

Järjestyssääntöjen tarkoitus on lakien ja muiden sääntöjen ohella taata jokaiselle perusoikeudet. Tämä tarkoittaa sitä, että jokaisella kouluyhteisön jäsenellä on

* oikeus kokea olonsa turvatuksi
* oikeus työskennellä rauhassa
* oikeus henkilökohtaisen omaisuuden suojaan

2. MISSÄ JA MILLOIN JÄRJESTYSSÄÄNNÖT OVAT VOIMASSA

Nämä järjestyssäännöt ovat voimassa koulun alueella, koulun käyttämillä alueilla ja koulumatkoilla sekä koulun järjestämissä tilaisuuksissa koulussa ja koulun ulkopuolella.

3. KOULUN ALUE JA KOULUN KÄYTTÄMÄ ALUE

Koulun alue on koulun tontti rakennuksineen. Koulun käyttämiä alueita ovat koulun tontin ulkopuolella olevat muut opetustilat ja alueet, kuten esim. urheilutalo, kentät, hiihto-, suunnistus- ja retkeilymaastot ja

-reitit sekä niihin johtavat tiet.

4. KOULUMATKAT

Koulumatkoilla noudatan liikennesääntöjä ja hyviä tapoja. Omat kulkuneuvot sijoitan niille varatuille paikoille. Lukitsen moponi tai polkupyöräni, sillä koulu ja kunta eivät vastaa koulussa sattuneesta esinevahingosta tai varkaudesta. En aja koulun pihalla luvatta moottoriajoneuvolla.

5. OPPITUNNIT

Oppitunnit alkavat ja päättyvät työjärjestyksessä ilmoitettuna aikana. Opettaja päättää tunnin. Sekä opettajille että oppilaille tulee taata työrauha oppituntien aikana, mikä tarkoittaa mm. sitä, että kännykkäni on äänettömänä laukussa/repussa oppitunnin ajan. Voin myös jättää kännykkäni säilytettäväksi opettajanpöydälle. Ulkovaatteet, kengät ja päähineet jätän niille osoitetuille paikoille. En syö enkä juo oppitunnilla ilman opettajan lupaa, enkä käytä puhelinta tai muita elektroniikkalaitteita opetuksen aikana ilman lupaa. Puhelimen tai tietokoneen käytössä seuraan

opettajan antamia ohjeita, enkä käytä niitä muihin tarkoituksiin. Kouluvilppi (lunttaaminen, kuiskaaminen tms.) on ehdottomasti kiellettyä. En kopioi tekstiä tai kuvia luvatta, niiden lähdettä ilmaisematta.

6. VÄLITUNNIT

Välitunnit vietän ulkona välituntialueella. Kovalla sateella tai erittäin kovalla pakkasella voin valvojan luvalla olla sisällä sen luokan lähistöllä, jossa seuraava tuntini on. Menen välitunnille viivyttelemättä. En poistu koulun alueelta kesken työpäivän ilman lupaa. En oleskele WC:ssä tarpeettomasti. En heittele tai potki kiviä, lumipalloja tms. En kiusaa oppilastovereita. Tapaturman tai muun häiriön sattuessa välitunnilla ilmoitan siitä välittömästi esim. välituntivalvojalle.

7. RUOKAILU

Ruokailu tapahtuu rauhallisesti hyviä ruokailutapoja noudattaen:

En käytä kännykkää ruokalassa. Siirryn ruokailuun rauhallisesti ohjeita noudattaen. Ruokajonossa en töni enkä muutenkaan häiritse muita. Ruokaillessani ja ruokalasta poistuttaessani noudatan hyviä tapoja ja annettuja ohjeita.

8. KOULUN SISÄINEN LIIKENNE

Kuljen käytävillä rauhallisesti kävellen. Vältän turhaa liikkumista sisällä. Laukkuja ja muita varusteita kuljetan ja säilytän ohjeiden mukaan.

9. POISSAOLOT, NIIDEN TARKKAILU JA POISSAOLOLUVAT

Oppitunnilta en ole poissa ilman hyväksyttävää syytä. Huoltajan on ilmoitettava luokanvalvojalle oppilaan poissaolosta ensi tilassa.

Luokanvalvoja voi huoltajan pyynnöstä myöntää pätevästä syystä oppilaalle luvan poissaoloon koulusta korkeintaan viideksi päiväksi. Pitemmäksi ajaksi luvan myöntää rehtori. Pyyntö on esitettävä kirjallisena ja huoltajan allekirjoittamana. Rehtori tai luokanvalvoja antaa luvan myönnettyään minulle lomakkeen, johon merkitään poissaolotunteja korvaavat tehtävät. Minulla on velvollisuus kysyä korvaavat tehtävät opettajilta, joiden tunneilta olen poissa muun kuin sairauden, terveyteen liittyvien vastaanottokäyntien tai muun koulutyön takia. Kouluun palattuani näytän oma-aloitteisesti tehtävät kullekin opettajalle ja saan niistä kuittauksen. Kun kaikki korvaavat tehtävät on kuitattu, toimitan lomakkeen viipymättä luokanvalvojan nähtäväksi.

10. YHTEINEN JA HENKILÖKOHTAINEN OMAISUUS, YMPÄRISTÖN SUOJELU

Käsittelen huolellisesti koulun omaisuutta. En vahingoita yhteistä tai toisen omaisuutta. Jos hajotan muiden omaisuutta, korvaan vahingot. En ota tai lainaa luvatta toisen tavaroita. En roskaa tai likaa. En vahingoita koulun pihan istutuksia. Jos likaan tai sotken kouluympäristöä, minulla on velvollisuus siivota sotkut. Jos vahinko tapahtuu, ilmoitan siitä heti välituntivalvojalle, opettajalle tai rehtorille.

11. TUPAKOINTI, NUUSKA, PÄIHTEET, HUUMEET JA ENERGIAJUOMAT

Tupakan, sähkötupakan, nuuskan, päihteiden, huumeiden ja energiajuomien käyttö ja hallussapito on kielletty kaikissa niissä tilanteissa, joissa koulun järjestyssäännöt ovat voimassa.

(Katso kohdat 2 ja 3)

12. KOULUN VAPAA-AJANTOIMINTA

Koulun järjestämässä tai koulun tiloissa järjestettävässä vapaa-ajantoiminnassa ovat voimassa koulun järjestyssäännöt.

13. MITÄ TAPAHTUU, JOS OPPILAS EI NOUDATA JÄRJESTYSSÄÄNTÖJÄ

Oppilasta, joka ei noudata koulun järjestystä ja käyttäytyy sopimattomasti, voidaan ojentaa kurinpitotoimenpiteillä, joka ovat:

* poistaminen luokasta
* kasvatuskeskustelu
* enintään kahden tunnin jälki-istunto
* rehtorin kirjallinen varoitus

Opettajalla tai rehtorilla on oikeus tarkastaa oppilaan tavarat ja ottaa tarvittaessa haltuunsa häiritsevät tai vaaralliset esineet tai aineet.

Oppilaan, joka ei ole muilla koulun kurinpitokeinoilla ojennettavissa, voi koulutuslautakunta erottaa perusopetuslain 36 §:n mukaisesti.

Kotitehtävänsä laiminlyönyt oppilas voidaan jättää kouluun enintään tunnin ajaksi kerrallaan suorittamaan tehtäviä.

Kaikista kurinpitotoimenpiteistä annetaan tieto huoltajalle.

Rikkomukset aiheuttavat myös muita oppilashuollollisia toimenpiteitä ja yhteydenottoja.

14. MUUT ASIAT

Kerron opettajalle, jos minua kiusataan tai havaitsen jotakin muuta kiusattavan. Pukeudun tilanteisiin sopivalla ja asianmukaisella tavalla. Pukeutumiseni ei loukkaa toisia, eikä ole liian paljastavaa tai hyvien tapojen vastaista. Käyttäydyn asiallisesti ja noudatan yleisiä hyviä tapoja. Käytän asiallista kieltä, en kiroile.

Niissä asioissa, joita ei järjestyssäännöissä erikseen mainita, noudatetaan perusopetusta koskevia säännöksiä ja määräyksiä.

Opettajakunta voi näiden järjestyssääntöjen pohjalta tehdä tarkentavia määräyksiä tarkoituksenmukaisen koulutyön järjestämiseksi.

Oppilas on aiheuttamastaan vahingosta korvausvelvollinen vahingonkorvauslain mukaan myös alle 15-vuotiaana.

Koulun alueella on kameravalvonta.

Näitä järjestyssääntöjä voidaan tarvittaessa muuttaa säädetyssä järjestyksessä.

Päivitetty kohtaan 9. keväällä 2022 muuttunut poissaololupien myöntämiskäytäntö: luokanvalvojalla on oikeus myöntää viiden päivän poissaolo.

**23. TÄRKEITÄ PÄIVÄMÄÄRIÄ (muutokset mahdollisia, tarkista päivät Wilman tiedotteista)**

1. Jakso 10.8. – 30.9.2023

To 10.8. Syyslukukausi alkaa

To 17.8. seiskojen vanhempainilta klo 18

Oppilaskunnan hallituksen vaalit

Ke 23.8. koulurauhanjulistus

Ti 5.9. ja ke 6.9. koulukuvaus

Vko 37 hävikkiviikko

Ke 13.9. liikenneturvallisuuspäivä 8. luokille

Ke 20.9. 8. (ja 9.) luokkien vanhempainilta klo 18

Ti 5.9. Yrittäjän päivä

Pe 29.9. kodin ja koulun päivä, koululla avoimet ovet

8 lk Luontokabinetti –retki

1. Jakso 2.10. - 29.11.2023

2.10.- 6.10. 9. lk TET 1

9.10. - 13.10. 9. lk TET 2

Ke 11.10. Otson päivä ja tyttöjen oikeuksien päivä

16.10. Yrityskylä-vierailu 9A, 9E

17.10. Yrityskylä-vierailu 9B, 9D

17.10. 9.lk Täsmätutustuminen Winnova Rauma

18.10. Yrityskylä-vierailu 9C, 9F

Vko 43 syysloma

Ke 8.11. nuorten yritysmessut

9.11. 9.lk Täsmätutustuminen Winnova Rauma

Vko 46 hyvinvointiviikko

15.11. 9.lk Ysipäivä Sataedu Kokemäki

2. asteen ilta EYK:ssa

9.lk Ysipäivä Sataedu Nakkila

9.lk Ysipäivä Sataedu Huittinen

1. Jakso 30.11.2022 - 6.2.2024

Ti 5.12. lipunnosto ja kulkueet

Ke 6.12. itsenäisyyspäivä (vapaa)

Ke 13.12. Jouluateria

Pe 22.12. Joulukirkko ja joulujuhla

Ma 25.12. - pe 5.1.2024 joululoma

Ma 8.1.2024 kevätlukukausi alkaa

Ke 10.1. valinnaismessut

To 18.1. yhteishakuilta kaikille yseille

6.2. 9.lk Ysipäivä Sataedu Kokemäki

9 luokat lukiolla

1. Jakso 7.2. - 9.4.2024

NouHätä -kilpailu

Pe 2.2. Taidetestaajat-retki 8. luokat

Ke 14.2. ystävänpäivä

Vko 8 urheiluloma

Pe 29.3. - ma 1.4. pääsiäinen (vapaa)

1. Jakso 10.4. - 3.6.2024

8 lk Metsäpäivä

10.4. 8.lk Sataedu kasipäivä

Vko 16 8TET I

Vko 17 8TET II

ke 1.5. vappu (vapaa)

To 9.5. helatorstai (vapaa)

To 23.5. tulevien seiskojen ja huoltajien ilta

Ti 28.5. ysigaala

Ke 29.5. ysien luokkaretket

Pe 31.5. kevätkirkko ja ysien harjoitukset

La 1.6. lukuvuoden päätös, ysien ja huoltajien kakkukahvit

To 13.5. hylätyn arvosanan korottamistilaisuus klo 10